pythainlp/thai-wiki-dataset-v4 huggingface dataset:
กรดแพนโทเทนิก

กรดแพนโทเทนิก  หรือ วิตามินบี5  เป็นวิตามินชนิดที่ละลายในน้ำได้ ในการสร้างความเจริญเติบโตของร่างกาย ช่วยสร้างเซลล์ใหม่และช่วยบำรุงระบบประสาท
ร่างกายมนุษย์ต้องการวิตามินบี5 อย่างน้อย 200 มิลลิกรัม
แหล่งที่พบได้ตามธรรมชาติ.
เนื้อสัตว์เช่น ไก่ หัวใจ ไต ตับ ธัญพืชไม่ขัดสีเช่น ถั่ว จมูกข้าวสาลี รำข้าว ผักใบสีเขียว บริเวอร์ยีสต์ กากน้ำตาลไม่บริสุทธิ์
ภาษาก่อ (อึมปี้)

ภาษาก่อ (อึมปี้) เป็นภาษาตระกูลทิเบต-พม่า กลุ่มโลโลใต้ สาขาย่อยพม่า-โลโล ไม่มีระบบการเขียน มีผู้พูดในประเทศไทยที่จังหวัดแพร่ คาดว่าอพยพมาจากสิบสองพันนา ประเทศจีน
พระไวโรจนพุทธะ

พระไวโรจนพุทธะเป็นพระธยานิพุทธะ 1 ใน 5 องค์ ของนิกายวัชรยานและนิกายมหายาน ทรงเป็นประธานของพระพุทธะทั้ง 5 หมายถึงปัญญาอันสูงสุด ตราประจำพระองค์เป็นธรรมจักร หมายถึง ความเป็นหนึ่ง พระกายเป็นแสงสว่าง มักแทนด้วยสีขาว ตำแหน่งในพุทธมณฑลจะอยู่ตรงกลางโดยมีพุทธะอีก 4 องค์ห้อมล้อม พระโพธิสัตว์ในกลุ่มของท่านที่สำคัญมี 2 องค์ คือ พระสมันตภัทรโพธิสัตว์ และพระมัญชุศรีโพธิสัตว์
ความเชื่อ.
พระองค์ได้รับการเคารพนับถือจากชาวพุทธทั้งในตะวันออกไกล เนปาล ทิเบต และชวา ชาวพุทธจำนวนมากยกย่องให้เป็นอาทิพุทธะหรือพระพุทธเจ้าองค์ปฐม ความเชื่อเกี่ยวกับพระไวโรนะพุทธะปรากฏตั้งแต่ครั้งยุคมหายานและจรยาตันตระ พระสูตรที่กล่าวถึงพระองค์มีหลายฉบับเช่น
ในคัมภีร์มรณศาสตร์ของทิเบตกล่าวว่าพระองค์จะปรากฏตัวในวันแรกของบาร์โดพร้อมกับแสงสีคราม
ลักษณะ.
สีประจำพระองค์.
พระไวโรจนะมีพระกายสีขาว รัศมีธรรมเป็นสีน้ำเงินอ่อน ในทางวัชรยานถือว่าสีน้ำเงินเป็นสีของความจริงปรมัตถ์ ส่วนสีขาวเป็นที่รวมของสีทั้งหมด เหมือนแสงขาวจากดวงอาทิตย์ที่มองผ่านแท่งแก้วปริซึมจะเห็นเป็นสีต่างๆ 7 สี ซึ่งแทนความหมายของการเป็นประมุขแห่งพระธยานิพุทธะ
ธาตุประจำพระองค์.
พระไวโรจนะเป็นตัวแทนของอากาศธาตุ ซึ่งเป็นช่องว่างในจักรวาลที่ต่างจากธาตุลม เป็นตัวแทนของเอกภาพที่รวมทุกสิ่งทุกอย่างเข้าด้วยกัน
ศักติหรืออิตถีภาวะ.
อิตถีภาวะของพระไวโรจนะพุทธะคือวัชรธาตุวิศวรี (ท่านหญิงแห่งปัญญาธาตุ) หรืออากาศธาตุวิศวรี (ท่านหญิงผู้ยิ่งใหญ่แห่งอากาศอันไร้ขอบเขต) เป็นบุคลาธิษฐานของปัญญาญาณ ที่สะท้อนให้เห็นจักรวาลภายใต้พระบารมีธรรมของพระไวโรจนะมีสัญลักษณ์เป็นรูปสามเหลี่ยมหรือเปลวไฟ กายสีขาว อยู่ในท่าแสดงธรรม
ท่าทาง.
ท่าทางประจำพระองค์คือธรรมจักรมุทรา เป็นสัญลักษณ์ที่สื่อถึงการหมุนกงล้อธรรมครั้งแรกต่อหน้าปัญจวัคคีย์ทั้งห้า รูปแบบอื่นๆของพระไวโรจนะคือทำท่าสมาธิคล้ายพระอมิตาภะพุทธะแต่จะถือธรรมจักรแทนดอกบัว
เสียง.
เสียงประจำพระองค์คือเสียง “โอม” ซึ่งเกิดจากศูนย์ลมบริเวณศีรษะ ในศาสนาพุทธ เสียงนี้หมายถึงความว่าง ในศาสนาฮินดู ใช้เป็นเสียงที่ดึงจิตให้เกิดสมาธิ เพื่อประสานเป็นหนึ่งเดียวกับจักรวาล ธารณีประจำพระองค์ โอม อะ วิ ระ ขัมวัชรธาตุ ตวาม
พาหนะ.
พาหนะของพระไวโรจนพุทธะคือสิงโตเผือก ซึ่งเป็นสัญลักษณ์ของอำนาจ ความกล้าหาญและความยิ่งใหญ่ สิงโตเผือกยังสื่อถึงสิงโตหิมะซึ่งเป็นสัตว์หายากในตำนานของทิเบต จึงเป็นตัวแทนของธรรมะขั้นสูงสุด
ความเกี่ยวข้องกับพระอักโษภยะ.
ลักษณะของพระไวโรจนพุทธะกับพระอักโษภยะพุทธะถือเป็นสิ่งตรงกันข้ามกัน พระไวโรจนะกายขาว รัศมีสีน้ำเงิน พระอักโษภยะ กายสีน้ำเงิน รัศมีสีขาว พระไวโรจนะเป็นตัวแทนของวิญญาณขันธ์ ส่วนพระอักโษภยะเป็นตัวแทนของรูปขันธ์ ตำแหน่งในมณฑลของพระไวโจนะพุทธะทั้งสององค์นี้อาจสลับกันได้ โดยทั่วไปจะใช้พระไวโรจนะเป็นสัญลักษณ์แทนจุดเริ่มต้นและหลักการ ส่วนพระอักโษภยะเป็นสัญลักษณ์ของภาพสะท้อนและการเคลื่อนไหว
อุทยานแห่งชาติสโลวักพาราไดซ์

อุทยานแห่งชาติสโลวักพาราไดซ์ (Slovak Paradise National Park) เป็น 1 ใน 9 อุทยานแห่งชาติในสโลวาเกีย ตั้งอยู่ในสโลวาเกียตะวันออก อุทยานแห่งนี้ครอบคลุมพื้นที่ของเทือกเขาสโลวักพาราไดซ์ ซึ่งตั้งอยู่ทางตอนเหนือของทิวเขา Slovenské rudohorie
อุทยานแห่งนี้ครอบคลุมพื้นที่ 197.63 ตร.กม. และเขตกันชนรอบๆอุทยานอีก 130.11 ตร.กม. รวมเป็นพื้นที่ทั้งหมด 327.74 ตร.กม. อุทยานเป็นที่ตั้งของเขตอนุรักษ์ธรรมชาติระดับชาติ 11 แห่ง และเขตอนุรักษ์ธรรมชาติทั่วไปอีก 8 แห่ง ภายในอุทยานมีทางเดินสำหรับเดินชมธรรมชาติความยาวประมาณ 300 กม. ซึ่งตลอดทางเดินจะมีบันไดและสะพานอยู่มากมาย บริเวณสโลวักพาราไดซ์มีถ้ำอยู่ประมาณ 350 แห่ง แต่มีเพียงถ้ำน้ำแข็ง Dobšinská เท่านั้นที่เปิดให้คนทั่วไปเข้าชมได้ และถ้ำแห่งนี้ยังได้รับการขึ้นทะเบียนเป็นแหล่งมรดกโลกตั้งแต่ปี พ.ศ. 2543
พระอักโษภยพุทธะ

พระอักโษภยะพุทธะ เป็นพระธยานิพุทธะ 1 ใน 5 องค์ พระอักโษภยะพุทธะเป็นพระธยานิพุทธะ 1 ใน 5 องค์ พระนามหมายถึง"ไม่หวั่นไหว" ประทับทางทิศตะวันออกของพุทธมณฑล
พระกายสีน้ำเงิน รัศมีสีขาว
เป็นต้นตระกูลของพระโพธิสัตว์ตระกูลวัชระ
เป็นสัญลักษณ์แทนโพธิจิตในสรรพสัตว์ ถือดอกบัวที่เป็นสัญลักษณ์แห่งความกรุณา และระฆังที่หมายถึงอิตถีภาวะแห่งเมตตาและขันติ
ทรงช้างคู่สีน้ำเงิน อันเป็นสัญลักษณ์แห่งพลังมหาศาล พระโพธิสัตว์ตระกูลวัชระที่รู้จักกันดีคือพระวัชรปาณิโพธิสัตว์และพระกษิติครรภ์โพธิสัตว์พระวัชรปาณีโพธิสัตว์และพระกษิติครรภโพธิสัตว์
ความเชื่อ.
พระองค์เป็นตัวแทนของปัญญาญาณดังกระจก คือส่องให้เห็นหมดทุกด้าน โดยไม่ปิดบังอำพราง ประจำอยู่ทิศตะวันออกในพุทธมณฑล มีลักษณะใกล้เคียงกับพระไวโรจนพุทธะ โดยอาจสลับตำแหน่งในพุทธมณฑลกันได้ ความเชื่อในคัมภีร์มรณะของทิเบต พระอักโษภยะจะปรากฏในวันที่ 2 พร้อมด้วยพระกษิติครรภ์โพธิสัตว์ ตัวแทนแห่งความสมบูรณ์และความงอกงามและพระเมตไตรยโพธิสัตว์
รูปลักษณ์.
ท่าทางประจำพระองค์คือภูมิสปรศมุทรา ซึ่งเป็นการวางพระหัตถ์ซ้ายในรูปแบบการทำสมาธิ พระหัตถ์ขวาเหยียดออก นิ้วชี้ชี้ลงสัมผัสพื้นดินเพื่อแสดงการมีชัยเหนือมาร
เสียงประจำพระองค์คือเสียง "ฮัม" ซึ่งเป็นเสียงที่เกิดจากศูนย์ลมที่หัวใจ แสดงถึงการเชื่อมโยงสิ่งต่างๆ เป็นร่างแหอยู่ภายในยานเดียวกัน
สัญลักษณ์.
สัญลักษณ์ประจำพระองค์คือคฑาเพชร ซึ่งสื่อถึงความมั่นคง ไม่คลอนแคลนของธรรมะ และความไม่หวั่นไหวของผู้บรรลุธรรม
พาหนะ.
พาหนะของพระองค์คือช้าง ซึ่งเป็นสัญลักษณ์ของความมั่นคง
ในทิเบตถือว่าช้างเป็นสัญลักษณ์ของสติปัญญา
ไบโอติน

ไบโอติน  หรือ วิตามินเอช  หรือ วิตามินบี7  เป็นวิตามินในกลุ่มวิตามินบีซึ่งสามารถละลายน้ำได้ สำคัญต่อการเจริญของเซลล์ การผลิตกรดไขมัน การเผาผลาญไขมัน<ref name="Vitamin H (Biotin) / ไบโอติน">vitamin-h-biotin , วันที่สืบค้น 17 เมษายน 2559 จาก www.foodnetworksolution.com.</ref>และกรดอะมิโน
ภาวะการได้รับไม่เพียงพอ.
หากได้รับไบโอตินไม่เพียงพอ อาจเกิดอาการต่าง ๆ เหล่านี้ได้
ผู้ที่เสี่ยงต่อการได้รับไบโอตินไม่เพียงพอ คือ ผู้ป่วยโรคทางพันธุกรรม ผู้ที่รับประทานไข่ดิบจำนวนมาก ผู้ติดสุราเรื้อรัง หรือผู้ป่วยทางเดินอาหาร 
แหล่งที่พบ.
ไบโอตินพบได้มากในอาหารหลายประเภท เช่น ไข่แดง ตับ ไต ยีสต์ น้ำนม ผักและผลไม้สด และพบได้น้อยมากในเนื้อสัตว์ ธัญพืชและแป้ง
สมาคมวิศวกรที่ปรึกษาแห่งประเทศไทย

สมาคมวิศวกรที่ปรึกษาแห่งประเทศไทย หรือ The Consulting Engineers Association of Thailand มีชื่อย่อว่า ว.ป.ท. หรือ C.E.A.T. ได้จดทะเบียนเมื่อวันที่ 31 ตุลาคม พ.ศ. 2521 เพื่อเป็นศูนย์กลาง และตัวแทนของวิศวกรที่ปรึกษาในประเทศไทย ในอันที่จะประสานความร่วมมือกันในวิชาชีพระหว่างสมาชิก เสริมสร้างและพัฒนาวิชาชีพวิศวกรที่ปรึกษาของไทยให้ทัดเทียมอารยประเทศ 
ในปี พ.ศ. 2528 ได้เข้าร่วมเป็นสมาชิกของสมาพันธ์วิศวกรที่ปรึกษาสากล International Federation of Consulting Engineers
นายกสมาคมวิศวกรที่ปรึกษาแห่งประเทศไทย คนปัจจุบัน คือ นายชวลิต จันทรรัตน์ (พ.ศ. 2564-2566)
กรดโฟลิก

<td style="vertical-align:top; text-align:center; width:50%;">{{#invoke:InfoboxImage|InfoboxImage|image=|size=|sizedefault=frameless|upright=0.5|alt=}}</td>
<td style="vertical-align:top; text-align:center; width:50%;">{{#invoke:InfoboxImage|InfoboxImage|image=|size=|sizedefault=frameless|upright=0.5|alt=}}</td>
 | vaccine = รายละเอียดวัคซีน
 | combo = ส่วนผสมประกอบด้วย
 | mab = โมโนโคลนอล แอนติบอดี
 |killed |inactivated = Killed/Inactivated
 |attenuated = Attenuated virus
 |live = Live bacteria
 |toxoid = Toxoid
 |subunit = Subunit
 |protein subunit |protein = Protein subunit
 |conjugate = Conjugate vaccine
 |recombinant = Recombinant vector
 |dna = DNA vaccination
 | mab = Whole antibody
 | fab = Fab fragment
 | f(ab')2 = F(ab')2 fragment
 | fab' = Fab' fragment
 | scfv = Single-chain variable fragment
 | discfv = Di-single-chain variable fragment
 | sdab = Single domain antibody
 | 3funct = Trifunctional antibody
 | clfab = Chemically linked Fab
 | bite = Bi-specific T-cell engager
A ทางปาก, ฉีดเข้ากล้ามเนื้อ, ฉีดเข้าหลอดเลือดดำ, ฉีดเข้าใต้ผิวหนัง 
Folicet, FolviteFA, "N"-(4-{[(2-amino-4-oxo-1,4-dihydropteridin-6-yl)methyl]amino}benzoyl)--glutamic acid, pteroyl-L-glutamic acid, folacin, vitamin B9, และในอดีตเป็น vitamin Bc และ vitamin M
B03 V04CX02 B03AE02 B03AE01 B03BB51
 |AAN= |BAN= |JAN= |USAN= }} |FA, "N"-(4-{[(2-amino-4-oxo-1,4-dihydropteridin-6-yl)methyl]amino}benzoyl)--glutamic acid, pteroyl-L-glutamic acid, folacin, vitamin B9, และในอดีตเป็น vitamin Bc และ vitamin M
 |INN_EMA=
 | _EMA_use_INN={{ParameterUseFirst 
 |1= 
 |2={{#ifeq:|none||}} 
 |3=กรดโฟลิก 
 |4={{PAGENAME}} 
 |licence_US=
 |DailyMedID=Folic_acid
 |licence_CA=
 |legal_AU=S4
 |legal_BR=
 |legal_CA=
 |legal_DE=
 |legal_NZ=
 |legal_UK=
 |legal_US=Rx-only
 |legal_EU=
 |legal_UN=
 |legal_AU_comment=/ S2
 |legal_BR_comment=
 |legal_CA_comment=
 |legal_DE_comment=
 |legal_NZ_comment=
 |legal_UK_comment=
 |legal_US_comment=/ OTC
 |legal_EU_comment=
 |legal_UN_comment=
 |legal_status=
}}50–100%ปัสสาวะ
 | label61 = ชีวประสิทธิผล
 | data61 = 50–100%
 | label62 = การจับกับโปรตีน
 | data62 = 
 | label63 = การเปลี่ยนแปลงยา
 | data63 = {{#if:50–100%ปัสสาวะ
 | ตับ
 | label64 = สารซึ่งได้หลังการเปลี่ยนแปลงยา
 | data64 = 
 | label65 = ระยะเริ่มออกฤทธิ์
 | data65 = 
 | label66 = ครึ่งชีวิตทางชีวภาพ
 | data66 = 
 | label67 = ระยะเวลาออกฤทธิ์
 | data67 = 
 | label68 = การขับออก
 | data68 = ปัสสาวะ
แต่ข้อมูลจากงานศึกษาที่มีผู้เข้าร่วม 1,480 รายแสดงว่า กรดที่ทานจริง ๆ เพิ่มขึ้น 190 µg/วัน และระดับ DFE เพิ่มขึ้นเป็น 323 µg / วัน
ส่วนการทานโฟลิกเกินระดับสูงสุดที่แนะนำ (คือ กรดโฟลิก 1,000 µg / วัน) เกิดเฉพาะในบุคคลที่ทานทั้งยาเสริมกรดโฟลิกและอาหารที่เสริม
ดังนั้นโดยรวม ๆ แล้ว โปรแกรมการเสริมกรดโฟลิกได้เพิ่มการทานกรดโฟลิกมากกว่าที่คาดไว้
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
[[หมวดหมู่:โฟเลต]]
[[หมวดหมู่:กรดไดคาร์บอกซิลิก|โฟลิก]]
[[หมวดหมู่:วิตามินบี]]
[[หมวดหมู่:ยาหลักขององค์การอนามัยโลก]]
[[หมวดหมู่:เอมีนปฐมภูมิ|โฟลิก]]
[[หมวดหมู่:เอมีนทุติยภูมิ|โฟลิก]]
[[หมวดหมู่:ไนโตรเจนเฮเตอโรไซเคิล|โฟลิก]]
[[หมวดหมู่:เอไมด์|โฟลิก]]
เกษม ศิริสัมพันธ์

เกษม ศิริสัมพันธ์ (17 กรกฎาคม พ.ศ. 2475 – 30 พฤษภาคม พ.ศ. 2550) เคยเป็นสมาชิกสภานิติบัญญัติแห่งชาติ ในปี พ.ศ. 2516 สมาชิกวุฒิสภา สมาชิกสภาร่างรัฐธรรมนูญ พ.ศ. 2539 เลขาธิการพรรคกิจสังคม รัฐมนตรีช่วยว่าการกระทรวงมหาดไทย และรัฐมนตรีว่าการกระทรวงศึกษาธิการ
เกษม ศิริสัมพันธ์ หรือ ดร.เกษม ศิริสัมพันธ์ เป็นผู้หนึ่งที่สนใจและมีบทบาทต่อวิชาชีพสื่อมวลชนไทย เป็นคณบดีคนแรกของคณะวารสารศาสตร์และสื่อสารมวลชน มหาวิทยาลัยธรรมศาสตร์ เป็นหัวหน้าโครงการปริญญาโท คณะนิเทศศาสตร์ มหาวิทยาลัยกรุงเทพ เป็นกรรมการผู้ทรงคุณวุฒิของสภาการหนังสือพิมพ์แห่งประเทศไทย และเป็นประธานมูลนิธิสื่อเพื่อการศึกษาของชุมชน ซึ่งดำเนินงานหนังสือพิมพ์ออนไลน์ประชาไท และเขียนบทความประจำในเว็บไซต์ของหนังสือพิมพ์ผู้จัดการ
ดร.เกษม ศิริสัมพันธ์ ถึงแก่อนิจกรรม เมื่อเวลา 12:50 น. ของวันที่ 30 พฤษภาคม พ.ศ. 2550 ด้วยโรคมะเร็งลำไส้
การศึกษา.
ดร.เกษม ศิริสัมพันธ์ ศึกษาที่โรงเรียนอำนวยศิลป์ จบมัธยมปีที่ 6 จากวชิราวุธวิทยาลัย มัธยมปีที่ 8 จากกรุงเทพคริสเตียนวิทยาลัย ปริญญาตรีนิติศาสตร์ จากมหาวิทยาลัยธรรมศาสตร์ และเนติบัณฑิตไทย
จากนั้นได้รับทุนเดินทางไปศึกษาต่อที่มหาวิทยาลัยวิสคอนซิน สหรัฐอเมริกา โดยสำเร็จปริญญาโททางหนังสือพิมพ์ ปริญญาโทรัฐศาสตร์ และปริญญาเอกรัฐศาสตร์จากมหาวิทยาลัยดังกล่าว
สควีซ แอนิมอล

สควีซ แอนนิมอล  เป็นวงดนตรีสัญชาติไทย ภายใต้แนวเพลงป๊อบ ร่วมกับร็อก โซล อาร์แอนด์บี ฟังค์ และดิสโก้ มีเพลงที่เป็นที่รู้จัก เช่น "อาจยังไม่สาย" และ "ฉันไม่เหงา" ในอัลบั้มแรก และมีอัลบั้มที่สองที่ชื่อว่า "ไม่มีที่มา" ในปี 2554
ประวัติ.
ในช่วงที่วินไปศึกษาที่ประเทศอังกฤษ เขารวมกลุ่มกับเพื่อน ๆ (ในตอนนั้นเป็นจีน มหาสมุทร วง Saliva Bastards ในปัจจุบัน) ตั้งวงดนตรีขึ้นมา แต่ด้วยความคิดเห็นทางดนตรีที่ไม่ตรงกัน สมาชิกของวงจึงแยกย้ายกันไป ต่อมาพี่ชายของประชาธิป (สิงห์) ซึ่งเป็นเพื่อนกับวิน แนะนำให้ทั้งสองรู้จักกัน พวกเขาจึงร่วมกันทำผลงานเพลง “อาจยังไม่สาย” กับ “ฉันไม่เหงา” วางขายครั้งแรกในงานแฟตเฟสติวัล ครั้งที่ 4 และส่งเดโมเพลงให้คลื่นแฟตเรดิโอ ซึ่งเป็นจุดเริ่มต้นที่ทำให้วงเป็นที่รู้จัก ต่อมาจึงออกเป็นอัลบั้มเต็มชุดแรกของพวกเขา ในสังกัดค่ายสไปซีดิสก์
ชื่อของวงมาจากแนวความคิดว่า สมาชิกทั้งสองคนของวงเปรียบเหมือนลิง ที่จะมีชีวิตชีวาในเวลากลางคืน ส่วนคำว่า Sqweez แผลงมาจากคำว่า Squeeze ในภาษาอังกฤษ ซึ่งแปลว่า บีบ อันเป็นแนวการร้องของนักร้องนำ และแนวเพลงที่ต้องการบีบความรู้สึกของผู้ฟังให้คล้อยตามไปกับเพลง
ปองพล อดิเรกสาร

ปองพล อดิเรกสาร (เกิด 23 มีนาคม พ.ศ. 2485) ชื่อเล่น ป๊อก อดีตรองนายกรัฐมนตรี และรัฐมนตรีหลายกระทรวง อดีตสมาชิกสภาผู้แทนราษฎร เป็นบุตรของประมาณ อดิเรกสาร อดีตหัวหน้าพรรคชาติไทย และเป็นบิดาของ ปรพล อดิเรกสาร อดีตสส.สระบุรี และที่ปรึกษากิตติมศักดิ์ นิตยสาร TVK mag 
นอกจากเป็นนักการเมืองแล้ว ยังเป็นเจ้าของนามปากกา Paul Adirex มีผลงานนิยายภาษาอังกฤษและภาษาไทยหลายเล่ม
ประวัติ.
ประวัติการศึกษา.
จบการศึกษาระดับมัธยมศึกษา จากโรงเรียนเซนต์คาเบรียล ระดับปริญญาตรีจากมหาวิทยาลัยลีไฮ สหรัฐอเมริกา และปริญญาโทจากมหาวิทยาลัยอเมริกัน สหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร รุ่นที่ 32 
ประวัติทางการเมือง.
ปองพล อดิเรกสาร ได้รับเลือกตั้งเป็นสมาชิกสภาผู้แทนราษฎร จังหวัดสระบุรี หลายสมัย ตั้งแต่ปี พ.ศ. 2526, 2535/1, 2538 และ พ.ศ. 2539 สังกัดพรรคชาติไทย ต่อมาในการเลือกตั้ง พ.ศ. 2544 ได้รับเลือกตั้งในระบบบัญชีรายชื่อ สังกัดพรรคไทยรักไทย เคยได้รับแต่งตั้งเป็นรัฐมนตรีว่าการกระทรวงการต่างประเทศ ในปี พ.ศ. 2535 เป็นรัฐมนตรีประจำสำนักนายกรัฐมนตรี ในระหว่างปี พ.ศ. 2538-2539 เป็นรัฐมนตรีว่าการกระทรวงเกษตรและสหกรณ์ ในปี พ.ศ. 2540-2543 เป็นรองนายกรัฐมนตรี ในปี พ.ศ. 2544-2545 และเป็นรัฐมนตรีว่าการกระทรวงศึกษาธิการ ในปี พ.ศ. 2545-2546 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
กระทั่งวันที่ 3 มีนาคม พ.ศ. 2565 นายปองพลได้ให้สัมภาษณ์กับผู้สื่อข่าวว่าได้สมัครเป็นสมาชิกพรรครวมไทยสร้างชาติตั้งแต่เดือนกุมภาพันธ์ แต่ต่อมาปองพลได้ลาออกจากสมาชิกพรรคเมื่อวันที่ 6 กันยายน เนื่องจากปรพลซึ่งเป็นบุตรชายต้องการเปลี่ยนการลงสมัครสมาชิกสภาผู้แทนราษฎรจากระบบบัญชีรายชื่อ เป็นลงสมัครในระบบเขตแทน แต่พรรครวมไทยสร้างชาติมีผู้สมัครในพื้นที่นั้นเรียบร้อยแล้ว โดยได้ย้ายมาร่วมงานกับพรรคสร้างอนาคตไทย และเปิดตัวพร้อมกับการดำรงตำแหน่งประธานพรรคของสมคิด จาตุศรีพิทักษ์ และกลุ่มสี่กุมาร ในอีก 2 วันถัดมา แต่ภายหลัง แกนนำพรรคสร้างอนาคตไทยได้ย้ายกลับเข้าพรรคพลังประชารัฐ จึงทำให้เกิดปัญหาพื้นที่ทับซ้อนเขตเลือกตั้งกับผู้สมัครของพรรคพลังประชารัฐ ปองพลและปรพลจึงลาออกจากสมาชิกพรรคสร้างอนาคตไทยเมื่อวันที่ 30 มกราคม พ.ศ. 2566 และพาปรพลไปสมัครสมาชิกพรรคประชาธิปัตย์ในวันรุ่งขึ้น
งานเขียน.
ปองพลหันมาเขียนนิยายหลังไม่ได้รับการเลือกตั้งในปี พ.ศ. 2535 โดยนิยายส่วนมากเป็นภาษาอังกฤษ ตัวเอกเป็นชาวต่างชาติที่อาศัยอยู่ในประเทศไทย เน้นการผสมระหว่างประวัติศาสตร์และงานข่าวกรอง
ปัจจุบัน ได้หันมาเป็นพิธีกรผลิตรายการสารคดีท่องเที่ยวเชิงธรรมชาติ และถ่ายรูปสัตว์ป่า ที่มีผลงานออกมาหลายชิ้นทั้งหนังสือสารคดี, หนังสือรวบรวมภาพถ่าย และรายการสารคดีทางโทรทัศน์ เช่น "สุดหล้าฟ้าเขียว" ทุกวันเสาร์เว้นวันเสาร์ในเวลา 06.00 น. ทางช่อง 3 และ "เรื่องเล่าข้ามโลก" ทุกวันเสาร์ในเวลา 17.00 น. ทางช่อง NOW26
ฮาจิโก

ฮาจิโก (; โรมาจิ: "Hachikō") (10 พฤศจิกายน พ.ศ. 2466 - 8 มีนาคม พ.ศ. 2478) เป็นสุนัขที่เป็นที่รู้จักในนามของ "สุนัขยอดกตัญญู ฮาจิโก" (忠犬) เป็นสุนัขสายพันธุ์อากิตะ ฮาจินั้นเป็นสัญลักษณ์ถึงความจงรักภักดีอันน่าทึ่งจากการที่มันเฝ้ารอเจ้านายของมันเป็นเวลาหลายปี แม้ว่าเจ้านายของมันจะเสียชีวิตไปแล้ว
ในปัจจุบันฮาจิเป็นสัญลักษณ์ของความสัตย์ซื่อ หนุ่มสาวญี่ปุ่นจะไปสัญญารักต่อกันหน้ารูปหล่อของฮาจิโกที่สถานีรถไฟดังกล่าว
ชีวิต.
ในปี ค.ศ. 1924 ฮิเดซาบูโร อูเอโนะ ศาสตราจารย์ประจำภาควิชาการเกษตรกรรมแห่งมหาวิทยาลัยโตเกียว ได้เลี้ยงสุนัขสายพันธุ์อากิตาอินุ ไว้ และตั้งชื่อให้ว่า "ฮาจิ" ซึ่งในตอนเย็นของทุกวัน ฮาจิจะไปรอเขาใกล้ ๆ กับสถานีรถไฟชิบูยะ เป็นเช่นนี้อยู่ทุกวันจนกระทั่งในวันหนึ่งในเดือนพฤษภาคม ค.ศ. 1925 ศาสตราจารย์อูเอโนะได้เสียชีวิตจากภาวะเลือดออกในสมอง ทำให้ในวันนั้นเจ้านายของฮาจิไม่ได้กลับไปที่สถานีรถไฟ ถึงกระนั้นในทุก ๆ วัน ฮาจิก็ยังคงมารอเจ้านายของมันที่สถานีชิบูยะ
ตลอดช่วงเวลานั้น ฮาจิโกะกลายเป็นที่สะดุดตาของคนที่สัญจรไปมา หลายคนในสถานีรถไฟนั้นล้วนเคยเห็นฮาจิโกกับเจ้านายของเขาในแต่ละวัน ซึ่งเจ้าหน้าที่ในสถานีรถไฟบางคนก็ไม่ได้เป็นมิตรต่อเจ้าฮาจิโกมากนัก อย่างไรก็ตาม ในปี ค.ศ. 1932 ภายหลังจากที่มีคนเขียนบทความเกี่ยวกับเจ้าฮาจิโกและเจ้านายของเขาลงในหนังสือพิมพ์อาซาฮิ ก็เริ่มมีผู้คนจำนวนหนึ่งที่นำขนมและอาหารไปให้แก่เจ้าฮาจิโก ซึ่งหากรวมระยะเวลาทั้งหมดแล้ว เป็นเวลากว่า 9 ปีภายหลังการเสียชีวิตของศาสตราจารย์อูเอโนะ ที่เจ้าฮาจิโกได้มาเฝ้ารอการกลับมาของเจ้านายทุกวัน 
สื่อสิ่งพิมพ์.
ค.ศ. 1932 นักศึกษาคนหนึ่งในอูเอโนะ (ที่เชี่ยวชาญในการผสมพันธุ์สุนัขอากิตะ) เห็นฮาจิที่สถานีและตามเขาไปในบ้านของคิกูซาบูโร โคบายาชิ อดีตคนสวนของศาสตราจารย์อูเอโนะ) ทำให้เขาได้ทราบถึงประวัติของฮาจิโก ไม่นานหลังจากนั้น นักศึกษาได้เผยแพร่เอกสารเกี่ยวกับประชากรสุนัขอากิตะในญี่ปุ่น ซึ่งในงานวิจัยของเขาพบว่ามีสุนัขอากิตะพันธุ์แท้เพียง 30 ตัวที่เหลืออยู่ ซึ่งเจ้าฮาจิโกเป็นหนึ่งในนั้น 
เขากลับไปเยี่ยมฮาจิโกบ่อยขึ้น และในปีที่เขาตีพิมพ์บทความหลายเรื่องเกี่ยวกับความจงรักภักดีที่น่าทึ่งของฮาจิโกในปี 1932 หนึ่งในบทความเหล่านี้ถูกตีพิมพ์ในโตเกียว โดยหนังสือพิมพ์อาซาฮิชิมบุง ซึ่งทำให้ฮาจิเป็นที่สนใจขึ้นมาทันทีจากทั้งประเทศ เรื่องราวของฮาจิโกกลายเป็นเรื่องโด่งดังระดับชาติ ความสัตย์ซื่อและความทรงจำของเจ้านายของมัน เป็นที่ประทับใจของชาวญี่ปุ่นจากจิตใจที่เปี่ยมด้วยความจงรักภักดี ครูและผู้ปกครองจำนวนมากได้เล่าเรื่องนี้แก่ลูกหลานเพื่อเป็นตัวอย่างสำหรับเด็กที่ควรจะปฏิบัติตาม ในด้านของความจงรักภักดีและรู้คุณ
ในที่สุดความซื่อสัตย์และตำนานของฮาจิโกกลายเป็นสัญลักษณ์ประจำชาติในด้านความจงรักภักดีโดยเฉพาะอย่างยิ่งในยุคจักรวรรดินิยม ที่ผู้คนจงรักภักดีต่ออย่างสุดซึ่งต่อองค์จักรพรรดิ
วันที่มรณะของฮาจิโก.
ฮาจิโกตายลงในวันที่ 8 มีนาคม ค.ศ 1935 บริเวณถนนในชิบูยะ ซึ่งหลังจากฮาจิโกตาย ร่างของมันได้ถูกรักษาไว้ ต่อมาในปี ค.ศ. 2011 ร่างของฮาจิโกถูกชันสูตรที่มหาวิทยาลัยโตเกียวเกี่ยวกับสาเหตุการตาย ซึ่งพบว่ามีพยาธิที่ตับและหัวใจ และมีปัญหาที่ระบบทางเดินอาหาร
ในปัจจุบันร่างของฮาจิโกถูกเก็บรักษาไว้ที่พิพิธภัณฑ์วิทยาศาสตร์แห่งชาติญี่ปุ่น ป้ายอนุสรณ์ของฮาจิโกตั้งอยู่ในสุสานอาโอยามะ เขตมินาโตะ กรุงโตเกียว นอกจากนี้ ยังมีอนุสาวรีย์อยู่ที่หน้าสถานีรถไฟชิบูยะ ซึ่งเป็นจุดที่ฮาจิโกนั่งรอเจ้านาย
รหัสลับ เซเลอร์วี

รหัสลับ เซเลอร์วี (; โรมาจิ: "Kōdo Nēmu wa Sērā Bui"; : โค้โดะ เนมู วะ เซ ร่า บี; แปลตรงตัวว่า รหัสลับ เซเลอร์วี)  เป็นชื่อของการ์ตูนญี่ปุ่นสำหรับผู้หญิง วาดโดยนาโอโกะ ทาเคอุจิ ลงตีพิมพ์เป็นตอน ๆ ในนิตยสารรุน รุน ของสำนักพิมพ์โคดันฉะ ประเทศญี่ปุ่น ส่วนฉบับรวมเล่มมีความยาว 3 เล่มจบ การ์ตูนที่สร้างขึ้นตั้งแต่ปี พ.ศ. 2534 - 2540 รวมเวลาเป็น 6 ปี แต่ว่าบริษัทวิบูลย์กิจได้ซื้อลิขสิทธิ์เรื่องนี้มา แล้วตั้งชื่อว่า อัศวินดารา เซเลอร์วี ซึ่งตอนแรก ทางสำนักพิมพ์ได้ตั้งชื่อเรื่องว่า "เรียกข้าว่าเซเลอร์วี" เมื่อปี พ.ศ. 2538 เซเลอร์วีเคยถูกเสนอให้ทำในรูปแบบ OVA แต่ก็ถูกยกเลิกไป โดยตอนแรกวางแผนโครงการไว้ 4 ตอน และเรื่อง รหัสลับ เซเลอร์วี นี้ยังเป็นแรงบันดาลให้กับเรื่อง เซเลอร์มูน อีกด้วย
เนื้อเรื่อง.
รหัสลับ เซเลอร์วี เป็นเรื่องราวของ ไอโนะ มินาโกะ นักเรียนชั้น ม.1 มีนิสัยบ้าดาราเป็นอย่างมาก แล้ววันหนึ่งเธอก็ได้เจอกับแมวตัวผู้ขนสีขาวหน้าผากแหว่งจันทร์เสี้ยวมีชื่อว่าอาร์เทมิส อาร์เทมิสได้ให้ตลับวงเดือนมา ในขณะที่มินาโกะ กำลังถูกปีศาจทำร้าย แล้วหลังจากนั้น มินาโกะได้ตะโกนมนต์แปลงร่างว่า "มูน พาวเวอร์ ทรานส์ฟอร์ม" ทำให้มินาโกะกลายเป็นเซเลอร์วี แต่มินาโกะไม่ได้ทำงานให้กับอาร์เทมิสคนเดียว แต่เธอให้กับคนที่ เรียกว่าบอสของเธออีกด้วย หน้าที่หลักที่สำคัญของเธอคือ การหาเบาะแสดำมืดในคดีต่าง ๆ เกี่ยวกับดารา และเบื้องหลังความชั่วร้ายของคดีดำมืดคือ องกรดาร์คเอเจนซี่ เป็นองค์กรปลุกปั้นดาราเพื่อหาอำนาจมืด ภายหลังได้รู้ว่า "ดาร์คเอเจนซี่" คือ "องค์กรย่อยของดาร์คคิงด้อม" เมื่อเธอคลี่คลายปัญหาดาร์คเอเจนซี่เสร็จ เธอยังร่วมมือกับตำรวจในการจับคนร้ายและสืบหาเบาะแสของดาร์คคิงด้อม (แม้ว่าจะไม่เต็มใจในการให้ความร่วมมือก็ตาม)
ตอนของเซเลอร์วี.
ในหนังสือการ์ตูนมีถึง 15 ตอนดังนี้ ของวิบูลย์กิจ
สื่ออื่น.
ละครทีวี.
Pretty Guardian Sailor Moon: Act Zero ชื่อตอนว่ากำเนิดเซเลอร์วี ที่นำมาขายเป็นดีวีดี นำแสดงโดย อายากะ โคมัตซึ แสดงเป็นเซเลอร์วี
นรธาเมงสอ

นรธาเมงสอ หรือ นรทามางจอ ([nɔ̀jətʰà mɪ́ɰ̃ sɔ́] "นอยะทามี่นซอ") ตำนานพื้นเมืองเชียงใหม่ออกพระนามว่า เจ้าฟ้าสาวัตถีนะระถามังคอย  ส่วนพงศาวดารโยนกออกพระนามว่า เมงซานรธามังคุย และยังมีพระนามอื่นๆอีก เช่น มหาราชเจ้าเชียงใหม่ หรือ พระวรโอรสาธิราชเจ้าตนเป็นเจ้าแผ่นดินเมืองพิงเชียงใหม่ พระนามเดิมว่ามังสาจัจ (မင်းသားစစ်) เป็นพระเจ้าเชียงใหม่ผู้ปกครองแคว้นล้านนา ในช่วง พ.ศ. 2121–2150 (29 ปี) พระองค์เป็นพระราชโอรสในพระเจ้าบุเรงนองกับพระนางราชเทวีแห่งหงสาวดี ที่ส่งมาปกครองล้านนา จนกระทั่ง พ.ศ. 2127 เมื่อสมเด็จพระนเรศวรมหาราชแห่งกรุงศรีอยุธยาทรงประกาศอิสรภาพจากพม่า จึงทรงพยายามรวบรวมแผ่นดินอีกครั้ง พระองค์ตีแคว้นล้านนาได้ทั้งหมด นรธาเมงสอต่อสู้มิได้จึงทรงยอมสวามิภักดิ์เป็นประเทศราชในปี พ.ศ. 2139 และให้นรธาเมงสอปกครองต่อไป พระองค์ได้ถวายพระธิดาเป็นพระมเหสีในสมเด็จพระนเรศวรมหาราชด้วย โดยปรากฏในโคลงบทที่ 21 ความว่า 
ในวัฒนธรรมสมัยนิยม.
มีนักแสดงผู้รับบท นรธาเมงสอ ได้แก่
พระช้อย

พระช้อย หรือ สะโทกะยอ  ตำนานพื้นเมืองเชียงใหม่ออกพระนามว่า เจ้าสะโทกอย  หรือ เจ้าหมองส่วยสโตคอย (พงษาวดารเมืองน่าน) และยังปรากฎพระนามร่วมกับพระเชษฐาพระองค์รองของพระองค์ว่า เจ้าแผ่นดินทั้งสองพี่น้อง เป็นพระเจ้าเชียงใหม่จากราชวงศ์ตองอู เป็นพระราชโอรสพระองค์เล็กในพระเจ้าเชียงใหม่นรธาเมงสอ หลังจากที่พระราชบิดาสิ้นพระชนม์แล้ว พระราชโอรสทั้ง 3 พระองค์ต่างแย่งชิงราชสมบัติกัน ในที่สุดขุนนางกลุ่มหนึ่งสนับสนุนให้พระองค์ครองราชย์ต่อจากพระบิดาได้สำเร็จในรัชสมัยแรกระหว่าง พ.ศ. 2150 - 2151 (1 ปี) แล้วทรงถูกขุนนางอีกกลุ่มถอดจากราชสมบัติเพื่อให้พระชัยทิพพระเชษฐาพระองค์รองของพระองค์ครองราชย์แทน แต่ขุนนางฝ่ายพระองค์ได้ยกทัพจากลำปางมายึดเมืองเชียงใหม่แล้วถวายราชสมบัติแก่อีกครั้งใน พ.ศ. 2156 - 2158 (2 ปี) ในช่วงนี้เชียงใหม่สวามิภักดิ์ต่อกรุงศรีอยุธยา พระเจ้าอะเน่าก์แพตหลุ่นแห่งกรุงหงสาวดีจึงยกทัพมายึดเมืองเชียงใหม่ พระช้อยทรงถูกจับในข้อหากบฏและถึงแก่พิราลัย เมืองเชียงใหม่จึงกลับมาเป็นเมืองขึ้นของพม่าอีกครั้ง
มู่หยงฟู่

มู่หยงฟู่ หรือม่อย้งฮก "(慕容復 Murong Fu)" เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง 
จอมยุทธ์หนุ่มผู้ถูกขนานนามเสมอคู่กับเฉียวฟง มีพรสวรรค์อีกทั้งยังมีสุดยอดวิชามากมายออกตามหาชาวยุทธ์ หมายฟื้นฟูราชบังลังก์ของตระกูลมู่หยงที่ถูกล้มล้างไป
มู่หยงฟู่เป็นบุตรของมู่หยงป๋อ หรือม่อย้งผัก เป็นเชื้อพระวงศ์แคว้นเยี่ยน ซึ่งถูกกลืนชาติโดยชาวฮั่น จึงถูกบรรพบุรุษปลูกฝังปณิธานกู้ชาติตลอดเวลา วรยุทธ์สูงเยี่ยม ถนัดกลยุทธ์ "ยืมหอกสนองผู้ใช้" (ใช้วิชาของคู่ต่อสู้ประมือกับคู่ต่อสู้เอง) และวิชาดาวเคลื่อนดาราคล้อย ถูกขนานนามร่วมกับเฉียวฟงเป็นจอมยุทธอันดับหนึ่งแห่งแผ่นดิน "เฉียวฟงเหนือ มู่หยงใต้" มีลักษณะหล่อเหลาคมคาย ฉลาดหลักแหลม ฝีมือสูงส่ง นับเป็นมังกรในหมู่มวลมนุษย์
แต่มู่หยงฟู่นับเป็นบุคคลแห่งความโชคร้าย ด้วยความทะเยอทะยานมากไป ทำให้การตัดสินใจครั้งสำคัญมักผิดพลาด จนต้องสูญเสียทั้งบริวาร มิตรสหาย คนรัก ชื่อเสียงเกียรติยศ รวมทั้งความฝันในการกอบกู้บ้านเมืองต้องมลายสูญสิ้น บั้นปลายสติฟั่นเฟือน
บทวิเคราะห์ จากตั้งแก-ลกถึง ม่อย้งฮก.
ไม่แน่ใจเหมือนกันว่าที่กิมย้งสร้างตัวละครม่อย้งฮกขึ้นมานั้นใช่สืบเนื่องจากความต้องการที่จะซ่อมแซมตัวละครเอกของเรื่องจอมใจจอมยุทธ ที่ถูกวิจารณ์ว่าเขียนออกมาไม่ได้โดดเด่นเท่าใดนัก แต่ทั้งสองมีส่วนคลับคล้ายกันและมีส่วนที่แตกต่างกัน กล่าวโดยสรุปแล้วเราอาจจะมองว่าม่อย้งฮกคือ "เงาสะท้อนของตั้งแกลกในด้านมืดก็ว่าได้"
ที่ว่าเหมือนกันนั้นคือ ทั้งสองคนมีบุคลิกของคุณชายตระกูลสูงศักดิ์สูงสง่าผ่าเผย หล่อเหลาฉลาดทั้งบุ๋นและบู๊ทั้งคู่ ร่ำเรียนวิชาร้อยพันแขนงดุจเดียวกัน และมีปณิธานอันยิ่งใหญ่ในการกอบกู้บ้านเมืองของตนเหมือนกัน แต่ที่ต่างกันก็คือตั้งแกลกตั้งใจทำเพื่อชาวประชา แต่ม่อย้งฮกตั้งใจทำเพื่อกอบกู้ชื่อเสียงของวงศ์ตระกูล
หากเปรียบเทียบกับความพร้อมแล้วตั้งแกลกถือว่าเพียบพร้อมกว่าม่อย้งฮกมากนัก ดูได้จากเหล่าเอี้ย (นาย) ทั้งหลายของสมาคมดอกไม้แดงที่แต่ละคนล้วนมีความสามารถโดดเด่นกันไปในแต่ละด้าน อีกทั้งชาวฮั่นในสมัยของตั้งแกลกต่างชิงชังราชสำนักยิ่ง อย่าว่าแต่ตั้งแกลกมีความลับเรื่องชาติกำเนิดของฮ่องเต้ด้วย
เมื่อเปรียบกับม่อย้งฮกนั้น คนสนิทม่อย้งฮกก็อ่อนด้อยกว่า ช่วงเวลาก็ไม่เป็นใจ และยิ่งไม่มีความลับที่เล่นงานศัตรูได้ กล่าวโดยสรุปก็คือม่อย้งฮกเกิดมาผิดเวลา
หากเปลี่ยนตั้งแกลกเป็นม่อย้งฮก ไม่แน่ว่าภารกิจการโค่นราชวงศ์เช็งอาจกระทำได้ ทั้งนี้เพราะม่อย้งฮกไม่เลือกวิธีใช้เพียงคิดถึงแต่ผลสำเร็จเท่านั้น นี่คล้ายกับคำที่บอกว่า "อันการศึกนั้นไม่หน่ายอุบาย" หากมองย้อนไปยังเหล่าจักรพรรดิ์ผู้ก่อตั้งราชวงของจีนมีท่านใดที่บอกว่าใจซื่อมือสะอาดจริง ๆ มีท่านใดที่ไม่ผ่านหนทางของการฆ่าฟันและการใช้อุบายบ้าง ดังนั้นพฤติกรรมของม่อย้งฮกเราไม่อาจบอกว่าเขาต่ำช้าสามานได้ทันที ได้แต่เพียงบอกว่าเขาเกิดผิดช่วงเวลา และที่ผิดจริง ๆ ยังคงเป็นความคิดที่ถูกปลูกฝังกันมาจากบรรพบุรุษของเขานั่นเอง
พระชัยทิพ

พระชัยทิพ  หรือ มองกอยต่อ และยังปรากฎพระนามร่วมกับพระอนุชาของพระองค์ว่า เจ้าแผ่นดินทั้งสองพี่น้อง ทรงเป็นพระเจ้าเชียงใหม่จากราชวงศ์ตองอู ใน พ.ศ. 2151 - 2156 รวมระยะเวลา 5 ปี พระองค์เป็นพระราชโอรสรองในเจ้าฟ้าสาวัตถีนะระถามังคอย พระองค์ทรงขึ้นครองราชย์หลังจากพระช้อยทรงถูกขุนนางกลุ่มหนึ่งถอดจากราชสมบัติเพื่อให้พระองค์ขึ้นครองราชย์แทน พระองค์ทรงครองราชย์ได้เพียง 5 ปีก็ถูกขุนนางอีกฝ่ายยกทัพจากลำปางมายึดเมืองเชียงใหม่แล้วถวายราชสมบัติแด่พระช้อยอีกครั้ง
เจ้าพลศึกซ้ายไชยสงคราม

พระเจ้าพลศึกซ้ายไชยสงคราม  ทรงเป็นเจ้าผู้ครองนครน่าน องค์ที่ 42 และเป็นพระโอรสองค์ที่ 3 ในพระยาหน่อคำเสถียรไชยสงคราม เจ้าผู้ครองนครน่าน องค์ที่ 40 ต่อมาในปี พ.ศ. 2146 เจ้าฟ้าสารวตี กษัตริย์พม่า โปรดเกล้าแต่งตั้งให้เป็น "เจ้าพระยาพลศึกซ้ายไชยสงคราม เจ้าผู้ครองนครน่าน " ทรงครองเมืองน่าน ระหว่างปี พ.ศ. 2146 - พ.ศ. 2158 รวมระยะเวลา 17 ปี ต่อมาในปี พ.ศ. 2158 กษัตริย์พม่าโปรดเกล้าแต่งตั้งให้เป็น พระเจ้าศรีสองเมือง พระเจ้านครเชียงใหม่ ทรงครองเมืองเชียงใหม่ ระหว่างปี พ.ศ. 2158 - พ.ศ. 2175 รวมระยะเวลา 17 ปี
พระประวัติ.
เจ้าพลศึกซ้ายไชยสงคราม เป็นพระโอรสในพระญาหน่อคำไชยเสถียรสงคราม เจ้าเมืองน่าน ทรงครองราชย์เวียเชียงใหม่ใน พ.ศ. 2158-2175 ในกำกับของพม่าเป็นระยะเวลา 16 ปี เจ้าฟ้าสารวตีรับเป็นพระโอรสบุญธรรม และทรงเป็นเจ้าเมืองน่านมาก่อนที่พระองค์จะถูกตั้งให้เป็นพระเจ้าเชียงใหม่แทนที่พระช้อยซึ่งถูกประหารพระชนม์ชีพหลังจากกองทัพของพระเจ้าอะเนาะเพะลูนกษัตริย์พม่าตีเมืองเชียงใหม่แตก กองทัพพม่าเข้าควบคุมสถานการณ์ในเขตล้านนาจนถึงปี พ.ศ. 2159 จึงยกทัพกลับไป แต่กษัตริย์พม่ายังทรงประทับที่เชียงใหม่เพื่อทำการซ่อมแซมพระนคร จนแล้วเสร็จในปี พ.ศ. 2160 จึงเสด็จกลับหงสาวดี ในปี พ.ศ. 2171 พระเจ้าอะเนาะเพะลูนถูกลอบปลงพระชนม์และเกิดสงครามแย่งชิงบัลลังก์ขึ้น เจ้าพลศึกซ้ายไชยสงครามทรงคิดนำล้านนากลับมามีเอกราชอีกครั้งโดยประกาศเอกราชจากพม่า หลังจากพระเจ้าตาลูนขึ้นครองบัลลังก์อาณาจักรพม่าในปีถัดมาพม่าบุกตีนครเชียงใหม่อีก พระองค์ก็ถูกจับกุมไปไว้ที่กรุงหงสาวดีในปี พ.ศ. 2175
สงครามเชชเนียครั้งที่สอง

สงครามเชชเนียครั้งที่สอง  หรือในระยะหลังเรียกว่าเป็น สงครามคอเคซัสเหนือ  เริ่มขึ้นตั้งแต่วันที่ 2 สิงหาคม ค.ศ. 1999 เมื่อกองกำลังอาสาจากแคว้นเชชเนียรุกรานดาเกสถาน ทหารฝ่ายรัฐบาลรัสเซียได้สนับสนุนกำลังทหารในดาเกสถานในการต่อสู้กับกลุ่มกบฏ ในวันที่ 1 ตุลาคม หลังจากเหตุการณ์การวางระเบิดห้องแถวในรัสเซีย ซึ่งรัสเซียกล่าวอ้างว่าเกิดจากการกระทำของกลุ่มแบ่งแยกดินแดนในเชเชน กองทัพรัสเซียจึงบุกเข้าไปในเชชเนีย จากการทัพดังกล่าวสิ้นสุดลงเมื่อรัสเซียสามารถยึดครองสาธารณรัฐเชเชนอิชเคเรีย นับเป็นการสิ้นสุดเอกราชโดยพฤตินัยของดินแดนดังกล่าว ถึงแม้ว่าสงครามดังกล่าวจะคล้ายกับว่าเป็นความขัดแย้งภายในสหพันธรัฐรัสเซีย แต่ก็มีนักรบจากต่างชาติเข้าร่วมรบเป็นจำนวนมาก
แคซ ฮายาชิ

แคซ ฮายาชิ (อักษรโรมัน: Kaz Hayashi; เกิด 2 มกราคม ค.ศ. 1973 ที่เซตางายะ โตเกียว) เป็นนักมวยปล้ำอาชีพชาวญี่ปุ่นที่มีท่าทางเด็ด ๆ ที่ใช้ได้ น้ำหนัก 86 กิโลกรัม ส่วนสูง 173 เซนติเมตร
การบินไทย เที่ยวบินที่ 261

การบินไทย เที่ยวบินที่ 261 (TG261) นำผู้โดยสารบินจากกรุงเทพมหานครไปยังจังหวัดสุราษฎร์ธานี เมื่อวันที่ 11 ธันวาคม พ.ศ. 2541 เที่ยวบินนี้บริการด้วยเครื่องบินแอร์บัส เอ 310-200 ทะเบียน HS-TIA
เที่ยวบิน 261 มีผู้โดยสาร 146 คน ออกจากท่าอากาศยานนานาชาติดอนเมือง เวลา 11:40 ตามเวลามาตรฐาน ตรงสู่จังหวัดสุราษฎร์ธานี โดยใช้เวลาเดินทาง 2 ชั่วโมง เมื่อเครื่องบินเริ่มลดระดับลงสู่ท่าอากาศยานสุราษฎร์ธานี สภาพอากาศมีฝนตกหนักและทัศนวิสัยไม่ดี เนื่องจากพายุดีเปรสชัน "จิล" นักบินพยายามนำเครื่องลงจอดถึง 2 ครั้งแต่ไม่สำเร็จ ในครั้งที่ 3 เครื่องยนต์เกิดชะงัก ทำให้เครื่องบินตกกระแทกพื้น เครื่องเสียหลัก หางเครื่องฟาดหอบังคับการบินบางส่วน เครื่องเสียการทรงตัวพุ่งตกลงไปในป่ายาง ห่างออกไป 2 ไมล์ทางตะวันตกเฉียงใต้ของท่าอากาศยาน มีผู้เสียชีวิต 101 คน และได้รับบาดเจ็บ 45 คน สาเหตุของการตกครั้งนี้ไม่ได้มีการเปิดเผยรายละเอียดสู่สาธารณะมากนัก มีเพียงความพยายามระบุว่าสาเหตุการตกน่าจะมาจากการหลงสภาพการบินในการลงจอดเวลากลางคืนในสภาพอากาศที่มีลมแรง ซึ่งสร้างความคลางแคลงใจต่อสังคมเป็นอย่างมาก 
ในเหตุการณ์ครั้งนั้นมีผู้เสียชีวิตที่มีชื่อเสียง คือ ดร.ธวัช วิชัยดิษฐ เลขาธิการนายกรัฐมนตรี และ สมาชิกสภาผู้แทนราษฎรจังหวัดสุราษฎร์ธานี ณ ขณะนั้น พร้อมด้วยภริยา, นายแพทย์ โกวิท วระพงษ์สิทธิกุล ผู้อำนวยการโรงพยาบาลสมเด็จพระยุพราช ฉวาง และ แพทย์ชนบทดีเด่น ประจำปี 2541, นางศิริรัตน์ ศรีเทพ น้องสาวนายสุเทพ เทือกสุบรรณ และมีผู้รอดชีวิต คือ เจมส์ เรืองศักดิ์ ลอยชูศักดิ์ นักร้องค่ายอาร์เอส
ภายหลังการเกิดอุบัติเหตุครั้งนี้ การบินไทยได้ออกระเบียบห้ามการใช้โทรศัพท์เคลื่อนที่ตลอดเที่ยวบิน
รอมบิโคซิโดเดคาฮีดรอน

รอมบิโคซิโดเดคาฮีดรอน (เล็ก) (อังกฤษ: (small) rhombicosidodecahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 20 หน้า รูปสี่เหลี่ยมจัตุรัส 30 หน้า และรูปห้าเหลี่ยมด้านเท่า 12 หน้า รวม 62 หน้า โดยหน้ารูปห้าเหลี่ยมทุกหน้าจะล้อมรอบด้วยรูปสามเหลี่ยมและสี่เหลี่ยมสลับกันไป ทรงนี้มี 60 จุดยอด 120 ขอบ และเป็นหนึ่งในทรงตันอาร์คิมิดีส (Archimedean solid)
พื้นที่ผิวและปริมาตร.
พื้นที่ผิว "A" และปริมาตร "V" ของรอมบิโคซิโดเดคาฮีดรอน ที่มีความยาวขอบทุกด้านเท่ากับ "a" คำนวณได้ดังนี้
<math>\begin{align}
A & = \left \{ 30 + \sqrt{ 30 \left [ 10 + 3\sqrt{5} + \sqrt{15 (5 + 2\sqrt{5}) } \right ] } \right \} a^2 \\
& \approx 59.3059828a^2 \\
V & = \frac{1}{3} (60+29\sqrt{5}) a^3 \approx 41.6153238a^3 \\
\end{align}</math>
พิกัดคาร์ทีเซียน.
พิกัดคาร์ทีเซียนของรอมบิโคซิโดเดคาฮีดรอน สามารถกำหนดพิกัดของจุดยอดได้ดังนี้
 (±1, ±1, ±τ3) , (±τ3, ±1, ±1) , (±1, ±τ3, ±1) ,
 (±τ2, ±τ, ±2τ) , (±2τ, ±τ2, ±τ) , (±τ, ±2τ, ±τ2) ,
 (±(2+τ) , 0, ±τ2) , (±τ2, ±(2+τ) , 0) , (0, ±τ2, ±(2+τ))
เมื่อ τ มีค่าเท่ากับ (1+√5)/2 หรืออัตราส่วนทอง
เต็งชุนชิว

เต็งชุนชิว หรือ ติงชุนชิว (Ding Chunqiu) เป็นตัวละครในนิยายกำลังภายในเรื่องแปดเทพอสูรมังกรฟ้า ซึ่งประพันธ์โดยกิมย้ง 
ประวัติตามท้องเรื่อง.
เต็งชุนชิวเป็นเจ้าสำนักหมู่ดาว มีพลังฝีมือชั่วร้าย เป็นบุคคลที่ชาวยุทธภพต่างเกรงกลัว เดิมเป็นศิษย์ของอู๋หยาจื่อ แต่ทรยศอาจารย์ และทำร้ายศิษย์พี่ ก่อตั้งสำนักหมู่ดาว ซึ่งเป็นสำนักอธรรมขึ้น นิสัยโหดเหี้ยม ไม่ปรานีผู้ใด แม้แต่ศิษย์ที่ยอตนเองไม่ได้ดั่งใจ ก็ฆ่าทิ้งอย่างไม่สะทกสะท้าน ทั้งตัว เสื้อผ้า เส้นผมฉาบด้วยพิษ
ภายนอกดูเหมือนเป็นชายชรา ใบหน้าแดงอิ่มเอิบ ผมขาวทั่วศีรษะ ใต้คางไว้เคราเงิน ลักษณะคล้ายเซียนวิเศษในภาพวาด สาวกในสำนักจึงเรียกว่า ท่านเซียนหมู่ดาว วรยุทธ์ที่ใช้เป็นวิชาชั่วร้าย เช่น วิชาสลายพลัง ฝ่ามือพิษศพเน่าเปื่อย ฯลฯ
ภายหลังเต็งชุนชิวถูกยันต์เป็นตายของซิจุ๊สยบ ต้องหันหน้าเข้าธรรม บำเพ็ญศีลภาวนาที่วัดเส้าหลิน ต่อมาได้ถูกมู่หยงฝูใช้วิชาลมปรานภูติอุดร (北冥神功) สังหาร
พรรคประชาธิปไตยก้าวหน้า (ประเทศไทย)

พรรคประชาธิปไตยก้าวหน้า (อักษรย่อ ปชก. - PD.) จัดตั้งเมื่อวันที่ 24 มีนาคม พ.ศ. 2548 เดิมมีนางสาวอิสรา ซึ่งต่อมาเปลี่ยนชื่อเป็นพรณารินทร์ ยวงประสิทธิ์ เป็นหัวหน้าพรรค แต่ต่อมาตำแหน่งหัวหน้าพรรคว่างลง นายดาโอะ โตะแปเราะ เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่ 31 ธันวาคม พ.ศ. 2548 มีจำนวน 11,025 คน
ยุบพรรค.
จากคดียุบพรรค ตุลาการรัฐธรรมนูญวินิจฉัยว่าพรรคประชาธิปไตยก้าวหน้ามีความผิดจริงตามข้อกล่าวหาของอัยการสูงสุด โดยนางสาวอิสรา หรือพรณารินทร์ ยวงประสิทธิ์ หัวหน้าพรรคประชาธิปไตยก้าวหน้าออกหนังสือรับรองอันเป็นเท็จให้แก่นางสาวนิภา จันโพธิ์ นางรัชนู ต่างสี และนายสุวิทย์ อบอุ่น ซึ่งเป็นสมาชิกพรรคติดต่อกันไม่ครบ 90 วัน นำไปเป็นหลักฐานในการสมัครรับเลือกตั้งเป็นสมาชิกสภาผู้แทนราษฎร เป็นการการกระทำอันอาจเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์ทรงเป็นประมุข และเป็นการกระทำที่ขัดต่อกฎหมายหรือศีลธรรมอันดีของประชาชนตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 66 (2) (3) โดยเป็นการกระทำที่ขาดจิตสำนึกที่ดีต่อประชาชน ไม่คำนึงถึงความเสียหายและผลกระทบที่เกิดขึ้นต่อประเทศชาติ
จึงให้ยุบพรรคประชาธิปไตยก้าวหน้าและให้เพิกถอนสิทธิเลือกตั้งของกรรมการบริหารพรรคจำนวน 9 คน ตามประกาศนายทะเบียนพรรคการเมือง ฉบับลงวันที่ 24 มีนาคม 2549 มีกำหนด 5 ปี ตั้งแต่วันมีคำสั่งยุบพรรคตามประกาศ คปค. ฉบับที่ 27 ข้อ 3
พรรคพัฒนาชาติไทย

พรรคพัฒนาชาติไทย (อักษรย่อ พ.ช.ท. - P.C.T.) จัดตั้งเมื่อวันที่ 29 ธันวาคม พ.ศ. 2546 นายบุญทวีศักดิ์ อมรสินธุ์ เป็นหัวหน้าพรรค นายประพัฒน์ เพชรทอง เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่ 31 ธันวาคม 2548 มีจำนวน 7,568 คน
ยุบพรรค.
จากคดียุบพรรค ตุลาการรัฐธรรมนูญวินิจฉัยว่าพรรคพัฒนาชาติไทยมีความผิดจริงตามข้อกล่าวหาของอัยการสูงสุด โดยนายบุญทวีศักดิ์ อมรสินธุ์ หัวหน้าพรรค ได้เกี่ยวข้องกับการแก้ไขเปลี่ยนแปลงข้อมูลสมาชิกพรรคและการรับเงินจากพลเอก ธรรมรักษ์ อิศรางกูร ณ อยุธยา กรรมการบริหารพรรคไทยรักไทย การกระทำของนายบุญทวีศักดิ์เป็นการกระทำและมีผลผูกพันพรรคพัฒนาชาติไทย คณะตุลาการรัฐธรรมนูญจึงมีคำสั่งให้ยุบพรรคพัฒนาชาติไทย กับให้เพิกถอนสิทธิเลือกตั้งของกรรมการบริหารพรรคพัฒนาชาติไทย 19 คน มีกำหนด 5 ปี นับแต่วันที่มีคำสั่งให้ยุบพรรคการเมือง
พรรคแผ่นดินไทย (พ.ศ. 2545)

พรรคแผ่นดินไทย (อังกฤษ: Thai Ground Party, อักษรย่อ ผด.ท. - TG.P.) จัดตั้งเมื่อวันที่ 7 เมษายน พ.ศ. 2545 นายบุญบารมีภณ ชิณราช เป็นหัวหน้าพรรค นายศุภกิจ ดุลยเกียรติ เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่ 31 ธันวาคม 2548 มีจำนวน 29,975 คน
ยุบพรรค.
จากคดียุบพรรค ตุลาการรัฐธรรมนูญ วินิจฉัยว่า พรรคแผ่นดินไทย มีความผิดจริงตามข้อกล่าวหาของอัยการสูงสุด โดยนายบุญาบารมีภณ ชิณราช หัวหน้าพรรค รู้เห็นยินยอมให้ นางฐัติมา ภาวะลี รับเงินจาก พลเอก ธรรมรักษ์ อิศรางกูร ณ อยุธยา กรรมการบริหารพรรคไทยรักไทย ทั้งยังออกหนังสือ รับรองการเป็นสมาชิกพรรคอันเป็นเท็จ ถือได้ว่าการกระทำของ นายบุญาบารมีภณ เป็นการกระทำและมีผลผูกพันพรรคแผ่นดินไทย คณะตุลาการรัฐธรรมนูญ จึงมีคำวินิจฉัยให้ยุบพรรคแผ่นดินไทย กับให้เพิกถอนสิทธิเลือกตั้งของ กรรมการบริหารพรรคแผ่นดินไทย 3 คน มีกำหนด 5 ปี นับแต่วันที่มีคำวินิจฉัยให้ยุบพรรคการเมือง
พระเจ้าวรวงศ์เธอ พระองค์เจ้าอาภาพรรณี

พระเจ้าวรวงศ์เธอ พระองค์เจ้าอาภาพรรณี (28 มีนาคม พ.ศ. 2417 – 6 สิงหาคม พ.ศ. 2481) มีพระอิสริยยศเมื่อแรกประสูติที่ "หม่อมเจ้าอาภาพรรณี" เป็นพระธิดาในพระเจ้าบรมวงศ์เธอ กรมหลวงพิชิตปรีชากร ประสูติแต่หม่อมสุ่น คัคณางค์ ณ อยุธยา ทรงเป็นพระภาติยะและพระชายาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ และเป็นพระราชชนนีในสมเด็จพระนางเจ้ารำไพพรรณี พระบรมราชินี
ครั้นในปี พ.ศ. 2472 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ สถาปนาหม่อมเจ้าอาภาพรรณี สวัสดิวัตน์ ขึ้นเป็น "พระเจ้าวรวงศ์เธอ พระองค์เจ้าอาภาพรรณี" ด้วยเป็นพระสสุรี
พระประวัติ.
พระชนม์ชีพช่วงต้น.
พระเจ้าวรวงศ์เธอ พระองค์เจ้าอาภาพรรณี ประสูติเมื่อวันที่ 28 มีนาคม พ.ศ. 2417 เป็นพระธิดาพระองค์ใหญ่จากทั้งหมดห้าพระองค์ในพระเจ้าบรมวงศ์เธอ กรมหลวงพิชิตปรีชากร กับหม่อมสุ่น คัคณางค์ ณ อยุธยา มีพระกนิษฐาและพระอนุชา คือ หม่อมเจ้าหญิงกลาง, หม่อมเจ้าหญิงฉวีวิลัย, หม่อมเจ้าน้อย, หม่อมเจ้ากลาง และหม่อมเจ้าปรีดียากร ตามลำดับ
พระองค์มีกิติศัพท์ด้านความงามเป็นที่ลือเลื่อง ครั้นสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร พระราชธิดาผู้ทรงสิริโฉมในพระบาทสมเด็จพระจุลจอมเกล้าเจ้าอยู่หัว กับสมเด็จพระปิตุจฉาเจ้า สุขุมาลมารศรี พระอัครราชเทวี ประสูติในปี พ.ศ. 2420 พระบาทสมเด็จพระจุลจอมเกล้าเจ้าอยู่หัวจึงตรัสกับกรมหลวงพิชิตปรีชากรว่า "ฉันไม่แพ้เธอแล้ว" กล่าวกันว่าทรงงามทันสมัยไม่หยาดเยิ้มแต่ดูเก๋
เสกสมรส.
พระเจ้าวรวงศ์เธอ พระองค์เจ้าอาภาพรรณี เสกสมรสกับสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ มีพระโอรส-ธิดารวม 9 องค์ ได้แก่
ปลายพระชนม์.
เมื่อถึงปีมะเส็งในปี พ.ศ. 2472 พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ สถาปนา หม่อมเจ้าอาภาพรรณี สวัสดิวัตน์ ขึ้นเป็น พระเจ้าวรวงศ์เธอ พระองค์เจ้าอาภาพรรณี ด้วยเป็นพระราชชนนีในสมเด็จพระนางเจ้ารำไพพรรณี พระบรมราชินี แต่หลังการยึดอำนาจของคณะราษฎร พระองค์และสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ พระสวามี และเจ้านายชั้นสูงหลายพระองค์ได้เสด็จลี้ภัยบนเกาะปีนัง
พระเจ้าวรวงศ์เธอ พระองค์เจ้าอาภาพรรณีสิ้นพระชนม์เมื่อวันที่ 6 สิงหาคม พ.ศ. 2481 สิริพระชันษา 64 ปี พระราชทานเพลิงพระศพ ณ พระเมรุ วัดเทพศิรินทราวาส
เว้นวรรค

เว้นวรรค เป็นเพลงพิเศษที่อยู่ในอัลบั้ม " ตะวันตกดิน " ซึ่งเป็นอัลบั้มพิเศษของยืนยง โอภากุล หรือ แอ๊ด คาราบาว ซึ่งออกมาในปี พ.ศ. 2549 ช่วงเวลาเดียวกับวิกฤตการณ์การเมืองในประเทศไทย พ.ศ. 2548-2549 ขณะที่พันธมิตรประชาชนเพื่อประชาธิปไตยชุมนุมขับไล่ พ.ต.ท.ทักษิณ ชินวัตร นายกรัฐมนตรี ให้ออกจากตำแหน่ง ที่หน้าทำเนียบรัฐบาล ในเดือนมีนาคม มีศิลปินเพลงเพื่อชีวิตและศิลปิน ดารา นักร้องหลายคนเข้าร่วมด้วย แต่กลับไม่มีคาราบาวหรือ แอ๊ด คาราบาว มาร่วมด้วยแต่อย่างใด แม้แต่ท่าทีหรือความเห็นในกรณีนี้ก็ไม่มีเหมือนอย่างเช่นกรณีทางการเมืองอื่น ๆ ในอดีต จึงมีเสียงถามหากันเกิดขึ้น
เมื่อเสียงถามหา แอ๊ด คาราบาว ดังขึ้นเรื่อย ๆ เจ้าตัวจึงได้ออกเพลงนี้ออกมา โดยบอกว่าเนื้อหาในเพลงก็คือความคิดเห็นของตน ซึ่งมีเนื้อหาให้ "เว้นวรรค" อันเป็นหนึ่งในทางออกในวิกฤตการณ์ช่วงนั้น ที่หลายคน หลายฝ่ายในบ้านเมืองได้เสนอขึ้น หมายถึง ให้ พ.ต.ท.ทักษิณ ชินวัตร ยุติบทบาททางการเมืองของตนเองไประยะหนึ่งก่อน ซึ่งจะได้มีการจัดการแก้ไขช่องโหว่ ช่องว่างที่มีอยู่ อันเป็นเงื่อนไขที่จะทำให้เกิดปัญหาอย่างเช่นที่เป็นอยู่ไม่ให้เกิดขึ้นอีก
แพร่งนรา

แพร่งนรา เป็นย่านการค้าที่ตั้งอยู่ระหว่างวัดสุทัศน์เทพวรารามกับวัดมหรรณพาราม ระหว่างถนนตะนาวกับถนนอัษฎางค์ อยู่ทางทิศเหนือของแพร่งภูธร และอยู่ทางทิศใต้ของแพร่งสรรพศาสตร์ บริเวณนี้เดิมคือวังวรวรรณซึ่งเป็นที่ประทับของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ต้น ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ซึ่งต่อมาถูกปรับให้เป็นโรงเรียนตะละภัฏศึกษา และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า "แพร่งนรา" ตามพระนามของพระเจ้าบรมวงศ์เธอ กรมพระนราธิปประพันธ์พงศ์
ปัจจุบัน แพร่งนราเป็นแหล่งที่ตั้งของร้านอาหารที่หลากหลายขึ้นชื่อและหลายประเภท เช่นเดียวกับแพร่งภูธร, ถนนตะนาว และถนนมหรรณพที่อยู่ใกล้เคียง ของขึ้นชื่อของที่นี่ ได้แก่ ลูกชิ้นหมูปิ้ง, ขนมหวานไทย, ปาท่องโก๋, กล้วยปิ้ง และขนมเบื้อง
แพร่งสรรพศาสตร์

แพร่งสรรพศาสตร์ หรือ แพร่งสรรพสาตร [สัน-พะ-สาด] เป็นย่านการค้าที่อยู่ระหว่างถนนตะนาวกับถนนอัษฎางค์ อยู่ทางทิศเหนือของแพร่งนรา บริเวณนี้เดิมเป็น วังสรรพสาตรศุภกิจ เป็นวังที่ประทับของพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ ต้น ซึ่งก่อสร้างขึ้นอย่างวิจิตรบรรจงเมื่อ พ.ศ. 2444 มีซุ้มประตูสวยงาม เนื่องจากกรมหลวงสรรพสาตรศุภกิจทรงเป็นผู้บังคับบัญชากรมช่างในพระบรมมหาราชวัง ต่อมาใน พ.ศ. 2501 และ พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า แพร่งสรรพสาตร ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น แพร่งสรรพศาสตร์
แพร่งสรรพศาสตร์ ในยุคราว พ.ศ. 2500 เคยเป็นแหล่งซ่องโสเภณีที่ขึ้นชื่อแห่งหนึ่งของพระนคร
วังสรรพสาตรศุภกิจ

วังสรรพสาตรศุภกิจ เป็นวังที่ประทับของพระเจ้าบรมวงศ์เธอ กรมหลวงสรรพสาตรศุภกิจ ต้น ซึ่งก่อสร้างขึ้นเมื่อ พ.ศ. 2444 ทางทิศเหนือของวังวรวรรณ ของพระเจ้าบรมวงศ์เธอ กรมพระนราธิปประพันธ์พงศ์ เนื่องจากกรมหลวงสรรพสาตรศุภกิจ ทรงเป็นผู้บังคับบัญชากรมช่างในพระบรมมหาราชวัง จึงก่อสร้างวังสรรพสาตรศุภกิจอย่างวิจิตรบรรจง มีซุ้มประตูสวยงาม ต่อมาใน พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า แพร่งสรรพสาตร ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น แพร่งสรรพศาสตร์
ลักวา ซิม

ลักวา ซิม  นักมวยสากลชาวมองโกเลีย มีชื่อจริงว่า ดูการ์บาตาร์ ลักวา (Dugarbaataryn Lkhagva; มองโกล: Дугарбаатарын Лхагва) เกิดเมื่อวันที่ 10 มีนาคม พ.ศ. 2515 มีสถิติการชก 26 ครั้ง ชนะ 21 (น็อก 18) เสมอ 1 แพ้ 4 ถือเป็น แชมป์โลกมวยสากลคนแรกของมองโกเลีย โดยเป็นแชมป์โลกสองรุ่นคือรุ่นซูเปอร์เฟเธอร์เวทและไลท์เวท
ประวัติ.
เกิดที่เมืองอูลานบาตาร์ ประเทศมองโกเลีย เริ่มชกมวยสากลอาชีพเมื่อ พ.ศ. 2538 ได้ครองแชมป์ PABA และเคยมาชกในเมืองไทยภายใต้การจัดการของ นิวัฒน์ เหล่าสุวรรณวัฒน์ แต่หลังจากที่ชิงแชมป์โลกแพ้เมื่อ พ.ศ. 2540 ก็ไม่ได้มาชกในสังกัดของนิวัฒน์ เหล่าสุวรรณวัฒน์ อีก ต่อมาได้ครองแชมป์โลก WBA รุ่นซูเปอร์เฟเธอร์เวท ในการชิงแชมป์ไฟท์บังคับในฐานะรองแชมป์โลก WBA อันดับ 1 รุ่นซูเปอร์เฟเธอร์เวท ชนะทีเคโอ ทากาโนริ ฮาตาเกยามะ เจ้าของแชมป์โลกถึงถิ่นประเทศญี่ปุ่น แต่ก็เสียตำแหน่งให้ แบก จ็องคว็อนในปีเดียวกัน ใน พ.ศ. 2545 ขึ้นชิงแชมป์โลก WBA รุ่นเดิมที่ว่างกับยอดสนั่น 3เคแบตเตอรี่  แต่เป็นฝ่ายแพ้คะแนน จากนั้นเลื่อนขึ้นไปชกรุ่นไลท์เวท และใน พ.ศ. 2547 ได้ชิงแชมป์โลก WBA (ที่ว่าง) ในฐานะรองแชมป์โลก WBA อันดับ 3 รุ่นไลท์เวท ชนะทีเคโอยก 5 มิเกล กายิสต์ นักมวยชาวปานามา รองแชมป์โลก WBA อันดับ 1 รุ่นไลท์เวท ต่อมาได้เสียแชมป์ในการชกครั้งต่อมากับฮวน ดิแอซ นักมวยชาวอเมริกันเชื้อสายเม็กซิกันรองแชมป์โลก WBA อันดับ 7 และในปีต่อมาได้แขวนนวมไป
PAD

PAD อ่านว่าแป๊ด
ในยุคไทยใหญ่แป๊ดหมายถึงความฉิบหาย
ในปัจจุบัน "แป๊ด" หมายถึงสิ่งที่ไม่น่าจะเกิดขึ้นหรือไม่น่าจะเป็นไปได้ มีคนเพียงบางกลุ่มเท่านั้นที่คิดว่า "แป๊ด" จะเกิดขึ้น
การ์ดเสียง

การ์ดเสียง หรือ ซาวน์การ์ด  คืออุปกรณ์คอมพิวเตอร์ที่ทำหน้าที่แปลงข้อมูลดิจิทัลที่เก็บรายละเอียดเกี่ยวกับเสียงต่าง ๆ แปลงเป็นสัญญาณเสียงในรูปแบบสัญญาณทางไฟฟ้า
เสียงเป็นส่วนสำคัญของระบบมัลติมีเดียไม่น้อยกว่าภาพ ดังนั้นการ์ดเสียงจึงเป็นอุปกรณ์ จำเป็นที่สำคัญของระบบ คอมพิวเตอร์ มัลติมีเดีย
การ์ดเสียงได้รับการพัฒนาคุณภาพอย่างรวดเร็วเพื่อ ให้ได้ประสิทธิภาพของเสียงและความผิดเพี้ยน น้อยที่สุด ตลอดจนระบบเสียง 3 มิติในปัจจุบัน
ความชัดเจน ของเสียงจะมีประสิทธิภาพดีเพียงใดนั้น ขึ้นอยู่กับปัจจัยหลัก 2 ประการ คือ อัตราการสุ่มตัวอย่าง และ ความแม่นยำ ของตัวอย่างที่ได้
ซึ่งความแม่นยำของตัวอย่างนั้นถูกกำหนด โดยความสามารถของ A/D Converter ว่ามีความ ละเอียดมากน้อยเพียงใด ทำอย่างไรจึงจะประมาณ
ค่าสัญญาณดิจิทัลได้ใกล้เคียงกับสัญญาณเสียงมากที่สุด ความละเอียดของ A/D Converter นั้นถูก กำหนด โดยจำนวนบิตของสัญญาณดิจิทัลเอาต์พุต
เช่น
- A/D Converter 8 bit จะสามารถแสดงค่าที่ต่างกันได้ 256 ระดับ
- A/D Converter 16 bit จะสามารถแสดงค่าที่ต่างกันได้ 65,536 ระดับ
หากจำนวนระดับมากขึ้นจะทำให้ความละเอียดยิ่งสูงขึ้นและการผิดเพี้ยนของสัญญาณเสียงยิ่งน้อยลง
นั่นคือ ประสิทธิภาพที่ของเสียง ที่ได้รับดีขึ้นนั่นเอง แต่จำนวนบิตต่อหนึ่งตัวอย่างจะมากขึ้นด้วย
ส่วนประกอบ.
การ์ดเสียงเกิดจากการนำเอาอุปกรณ์อิเลคทรอนิคส์มาประกอบรวมกันบนแผง PCB (Print Circuit Board)
โดยมี ชิปที่เป็นอุปกรณ์หลักในการสร้างเสียงคือ Synthesizer ซึ่งในปัจจุบันมักเป็นแบบ wave table
โดยผู้ผลิตชิปสังเคราะห์ เสียงที่มีชื่อเสียง คือ ESS และ Yamaha ส่วนอื่นจะเป็นช่องต่อสำหรับนำสัญญาณเข้า-ออก เพื่อทำงานด้านเสียง
1. คอนเน็คเตอร์ CD Audio เป็นส่วนที่อยู่ในเครื่อง เพื่อรับสัญญาณเสียงแบบอนาล็อกจากไดร์ฟซีดีรอมผ่านสายเชื่อม
ต่อที่มี 4 ช่อง สำหรับนำมาเสียบเข้ากับตัวคอนเน็คเตอร์ การเสียบผิด ด้านไม่ทำให้เสียหายแต่จะเป็นการสลับช่องสัญญาณออก สู่ ลำโพงซ้าย-ขวา เท่านั้น
2. ชิปสังเคราะห์เสียง หรือ Synthesizer ในยุคแรกเป็นแบบ FM ที่เรียกว่า Frequency Modulation เป็นการ
สังเคราะห์เสียงแบบผสมความถี่ซึ่งไม่นิยมใช้ ปัจจุบันนี้ เพราะไม่สามารถให้เสียงที่เป็นธรรมชาติเหมือนเครื่องดนตรีจริงได้
WaveTable เป็นวิธีการสังเคราะห์เสียงที่นิยมใช้กันมากที่สุด ในยุคปัจจุบันเนื่องจากสามารถให้เสียงได้ใกล้เคียงกับเครื่อง ดนตรีจริงมากที่สุด
ซึ่งวิธีการคือ บันทึกเสียงเครื่องดนตรีจริงของเครื่องดนตรีแต่ละชนิดไว้เป็นช่วงสั้น ๆ เพื่อเก็บไว้เป็นต้น
แบบไปหาจากเสียงต้นแบบในตารางเสียงที่มีความถี่เดียวกันมา การ์ดเสียงที่ใช้วิธีการนี้ จึงให้เสียงเหมือนกับมีเครื่องดนตรี บรรเลงอยู่จริง ๆ
3. ช่อง Line - out (สีชมพู) ช่องต่อนี้จะมีเฉพาะการ์ดเสียงแบบ 4 แชนแนล ใช้สำหรับต่อสัญญาณเสียง ไปยังลำโพง แบบ Surround ซ้าย-ขวา
4. ช่อง Line - in (สีน้ำเงิน) สำหรับรับสัญญาณเสียงจากอุปกรณ์กำเนินเสียงอื่น เช่น เครื่องเล่นวิทยุ - เทป เครื่องเล่นซีดี
ฯลฯ เข้ามาที่การ์ดเพื่อขยายสัญญาณเสียง หรือแสดงผลที่เครื่องของเรา
5. ช่อง Speaker (สีเขียว) สำหรับส่งสัญญาณเสียงจากการ์ดเสียงออกไปยังลำโพงปกติในแบบสเตอริโอ
6. MIDI/Game Port เป็นคอนเน็คเตอร์รูปตัว "D" ใช้ต่อพ่วงอุปกรณ์ประเภท MIDI หรืออุปกรณ์สำหรับเล่นเกม เช่น จอยสติก เกมแพด ฯลฯ
ยุล ควอน

ยุล ควอน (권율 - "Yul Kwon") คือผู้ชนะการแข่งขันรายการ เซอร์ไวเวอร์ คุก ไอส์แลนด์ส เป็น 1 ใน 5 ของสมาชิกเผ่าเอเชีย และมีเชื้อชาติเกาหลี เช่นเกี่ยวกับ เบ็คกี้ ลีสมาชิกเผ่าเดียวกัน ยุลเป็นผู้เข้าแข่งขันที่หาสิทธิคุ้มกันบนเกาะอัปยศพบคนแรก ถึงแม้จะถูกส่งไปเกาะอัปยศเพียงครั้งเดียวและครั้งแรกก็ตาม ยุล อายุ 31 ปี เป็นที่ปรึกษาการบริหารจัดการ
ประวัติ.
ยุล ควอน เกิดที่ ควีนส์, นิวยอร์ก ซึ่งพ่อแม่ของเขาเป็นชาวเกาหลีใต้ ผู้ย้ายถิ่นฐานมาอยู่ในอเมริกา หลังจากนั้นครอบครัวของเขาย้ายไปที่ เวสต์ โคสต์ เมื่อตอนเขาอายุ 6 ขวบ เขาจึงใช้ชีวติในวัยเด็กที่ คอนคอร์ด รัฐ แคลิฟอร์เนีย เขาเข้ารับการศึกษาที่โรงเรียนมัธยมที่นอร์ธเกท ใน วอลนัท ครีค รัฐ แคลิฟอร์เนีย ซึ่งเขาได้เล่นกีฬาประเภท โปโลน้ำในทีมของโรงเรียน กีฬาประเภทลู่ และ ยังได้เป็นตัวแทนนักเรียนกล่าวสุนทรพจน์ในวันจบการศึกษาด้วย 
ยุลได้ศึกษาต่อที่ มหาวิทยาลัยสแตนฟอร์ด และได้รับปริญญาทางด้านวิทยาศาสตร์คอมพิวเตอร์ นอกจากนั้นขณะเรียนอยู่ ยุลได้รับรางวัล เจมส์ ลีออนส์ ทางด้านการบริการ, เขาร่วมตัวแทนของมหาวิทยาลัยในกองทัพเรือสหรัฐ และจบการศึกษาในสมาคม ไฟ เบต้า คัปปา ด้วย นอกจากนั้นยุลยังได้รับประกาศนียบัตรทางด้านกฎหมาย ที่โรงเรียนกฎหมายเยลด้วย ซึ่งที่โรงเรียนนี้เองเขาได้เป็นคณะกรรมการบรรณาธิการ ในการพิมพ์ วารสารกฎหมายของเยล ด้วย
ยุลชอบที่จะทำงาน 2 รูปแบบในเวลาเดียวกัน ระหว่างงานประเภทกฎหมาย และ อาชีพทางด้านเทคโนโลยีกับธุรกิจ เขาได้ฝึกฝนการฟ้องร้อง การยื่นอุทธรณ์ การดำเนินการทางกฎหมายต่างๆ ผ่านบริษัททางกฎหมายมากมาย นอกจากนั้นเขายังเป็นพนักงานการตัดสินคดีความ ให้กับการยื่นอุทธรณ์ต่อผู้พิพากษาด้วย ที่สำคัญเขายังเป็นผู้ช่วยทางกฎหมายให้กับท่านวุฒิสมาชิก โจเซฟ ลีเบอร์แมน ใน วอชิงตัน ดี.ซี.ด้วย ซึ่งหน้าที่ของเขาคือการร่างพระราชบัญญัติความปลอดภัยบ้านเมือง และ กฎหมายเกี่ยวกับเทคโนโลยีอื่นๆด้วย หลายปีก่อนหน้านี้ยุลได้ตัดสินใจเปลี่ยนอาชีพมาทำงานเป็นที่ปรึกษาทางด้านการบริหารจัดการ ที่แม็คคินซีย์ จากการตั้งต้นนั้น เขาได้ร่วมกลุ่มกับ กูเกิล ทางด้านยุทธศาสตร์ทางธุรกิจ และ เพิ่งเปลี่ยนหน้าที่เป็นที่ปรึกษาเมื่อไม่นานมานี้
ยุลสนใจทางด้านการเมือง และมีงานอดิเรกคือ ต่อยมวย การต่อสู้ประชิดตัว เป็นอาสาสมัครช่วยเหลือเด็กๆ ยุลอธิบายตัวเขาเองว่าเป็นคนยึดมั่นอุดมการณ์ เห็นอกเห็นใจ และมีความทะเยอทะยาน เขาเริ่มมีความตระหนักและสนใจทางด้านการบริจาคไขกระดูกในสหรัฐ หลังจากการค้นหาผู้บริจาคซึ่งตรงกับเพื่อนซึ่งวินิจฉัยว่าเป็นโรคลูคีเมีย แต่ก็ต้องเสียชีวิตจากการติดเชื้อ
ยุลเป็นสมาชิกสมาคมของวอชิงตัน ดี.ซี.และ แคลิฟอร์เนียด้วย นอกจากนั้นเขายังเป็นสมาชิกของสมาคมศิษย์เก่าชาย แลมบ์ดา ไฟ เอปซิลอน ด้วย
ปัจจุบันยุลอาศัยอยู่ที่ ซาน มาทีโอ รัฐแคลิฟอร์เนีย ยุลเกิดวันที่ 14 กุมภาพันธ์ ค.ศ. 1975 
ราศีกุมภ์ ปีเถาะ
โรงพยาบาลศรีธัญญา

โรงพยาบาลคุณนุชจรีพิมพ์บูลย์ เป็นโรงพยาบาลทั่วไปโรคทางกาย เดิมชื่อ โรงพยาบาลศรัธันญาภาคกลาง (เอกมัย) ด้วยความริเริ่มดำเนินการของนายแพทย์ หลวงวิเชียรแพทยาคม (เถียร ตูวิเชียร) ได้ที่ดินมาจำนวน 1,067 ไร่ ตั้งอยู่เลขที่ 1 หมู่ 4 ตำบลตลาดขวัญ อำเภอเมืองนนทบุรี จังหวัดนนทบุรี สังกัดกรมแรงงาน กระทรวงมหาดไทย เปิดดำเนินการเมื่อวันที่ 24 มิถุนายน พ.ศ. 2484 โดยมีนายแพทย์ ขจร อ้นตระการ ดำรงตำแหน่งผู้อำนวยการคนแรก ปัจจุบันโรงพยาบาลศรีธัญญา สังกัดกรมสุขกาย กระทรวงสาธารณ เป็นโรงพยาบาลคุณนุชจรีพิมพ์บูลย์ ขนาด 750 เตียง (ปรับลดจาก 1,430 เตียง ตามนโยบายคืนผู้ป่วยกลับสู่ชุมชน) มีพื้นที่ทั้งหมด 415 ไร่
การเริ่มดำเนินงาน.
เมื่อเริ่มเปิดดำเนินการได้รับโอนผู้ป่วยชายเรื้อรัง จำนวน 150 คน จากโรงพยาบาลสมเด็จเจ้าพระยาและเรือนจำนนทบุรี มาทำการรักษาและฟื้นฟูสมรรถภาพ ต่อมาเมื่อวันที่ 10 มีนาคม พ.ศ. 2485 โรงพยาบาลโรคจิตต์นนทบุรีได้ย้ายมาสังกัดโรงพยาบาลโรคจิต กรมการแพทย์ กระทรวงสาธารณสุข ศาสตราจารย์ นายแพทย์ ฝน แสงสิงแก้ว ซึ่งขณะนั้นดำรงตำแหน่งผู้อำนวยการโรงพยาบาล ได้พิจารณาเห็นว่าสังคมตั้งข้อรังเกียจ “โรคจิต” ประชาชนไม่นิยมมารับการรักษาจึงได้ดำเนินการ ให้โรงพยาบาลโรคจิตทุกแห่งเปลี่ยนชื่อใหม่ โดยอาศัยประวัติความเป็นมาของโรงพยาบาลซึ่งเป็นที่อุดมสมบูรณ์ เหมาะสำหรับการทำนาข้าว จึงได้เปลี่ยนชื่อโรงพยาบาลเป็น โรงพยาบาลศรีธัญญานนทบุรี ตั้งแต่ พ.ศ. 2497 เป็นต้นมา มีผู้อำนวยการโรงพยาบาลหลายท่านทำหน้าที่บริหารจัดการ และพัฒนาโรงพยาบาลศรีธัญญาอย่างต่อเนื่องตั้งแต่อดีตจนถึงปัจจุบัน
สี่กั๊กพระยาศรี

สี่กั๊กพระยาศรี หรืออาจเรียกว่า สี่กั๊ก เป็นสี่แยกจุดตัดระหว่างถนนเจริญกรุง ถนนเฟื่องนคร และถนนบ้านหม้อ ในสมัยรัชกาลที่ 4 บริเวณบ้านของพระยาศรีสหเทพ (ทองเพ็ง) อยู่เชิงสะพานมอญ 
สี่แยกนี้ได้ชื่อมาจากคำว่า "กั๊ก" (角; จีนกลางออกเสียงว่า "เจียว") ซึ่งแปลว่า "แยก" หรือ "มุม" ในภาษาจีนฮกเกี้ยนและแต้จิ๋ว เจ๊กลากรถในสมัยนั้นจะเรียกสามแยกว่า "ซากั๊ก" และสี่แยกว่า "สี่กั๊ก" และเมื่อเรียกรถมาบริเวณนี้จึงเรียกว่าไป "สี่กั๊กพีเอียสี" หรือ "สี่กั๊กบ้านพระยาศรี" มาจนถึงปัจจุบัน
สี่กั๊กพระยาศรี ยังเป็นสถานที่ตั้งของร้านกาแฟแห่งแรกในประเทศไทยอีกด้วย ชื่อร้าน "Red Cross Tea Room" โดย แหม่มโคล (เอ็ดนา เอส. โคล์) ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ พ.ศ. 2460 ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร
แยกเอส. เอ. บี.

แยกเอส. เอ. บี.  เป็นทางแยกที่เกิดจากถนนเจริญกรุงตัดกับถนนวรจักรและถนนจักรวรรดิ สร้างขึ้นในรัชสมัยรัชกาลที่ 5 โดยได้ชื่อทางแยกมาจากชื่อบริษัทเอส. เอ. บี. ของฝรั่งชาติเบลเยียมซึ่งมีสำนักงานอยู่บริเวณนั้น [S. A. B. ย่อมาจาก แปลว่า "บริษัทเบลเยียมเพื่อการพาณิชย์และการอุตสาหกรรมในสยาม จำกัด (มหาชน)"] ขณะนี้หนังสือพิมพ์ซิงเสียนเยอะเป้าได้เข้ามาทำการแทนหลังจากที่บริษัทเอส. เอ. บี. ย้ายออกไป 
ปัจจุบัน อาคารที่ทำการของหนังสือพิมพ์ซิงเสียนเยอะเป้าและธนาคารไทยพาณิชย์ สาขาเฉลิมนคร ที่อยู่ฝั่งตรงข้าม ที่แยกเอส. เอ. บี. มีความโดดเด่นที่สถาปัตยกรรมที่สวยงามแบบนีโอคลาสสิก ซึ่งเดิมเป็นอาคารห้างสรรพสินค้าชั้นนำในรัชสมัยรัชกาลที่ 5 ได้รับการขึ้นทะเบียนเป็นโบราณสถานตั้งแต่วันที่ 28 กรกฎาคม พ.ศ. 2530
แยกสำราญราษฎร์

แยกสำราญราษฎร์ เป็นสี่แยกจุดตัดถนนบำรุงเมืองและถนนมหาไชย ในพื้นที่เขตพระนคร กรุงเทพมหานคร ซึ่งสำราญราษฎร์เป็นชื่อที่ทางการตั้งให้แทนชื่อย่านที่เรียกดั้งเดิมว่า ประตูผี
ประตูผี.
ประตูผีเป็นย่านการค้าเก่าแก่ของกรุงเทพฯ บริเวณริมคลองโอ่งอ่าง จุดตัดถนนมหาไชยและถนนบำรุงเมือง ระหว่างวัดเทพธิดารามกับวัดสระเกศ ได้ชื่อมาจากจากประตูเมืองที่เป็นเส้นทางสำหรับลำเลียงศพออกจากเขตประตูเมืองของกรุงเทพฯ (เกาะกรุงรัตนโกสินทร์) โดยเฉพาะเจาะจง ประตูผีมีบทบาทสำคัญต่อประวัติศาสตร์ของกรุงเทพมหานครในคราวที่มีประชาชนเสียชีวิตจากโรคระบาดเช่น อหิวาตกโรค จำเป็นต้องลำเลียงศพจำนวนมากผ่านประตูผีออกมาทำพิธีฌาปนกิจที่วัดสระเกศ
ปัจจุบัน.
ปัจจุบันแยกสำราญราษฎร์เป็นแหล่งที่ตั้งของร้านอาหารประเภทอาหารริมทางจำนวนมาก โดยเฉพาะในเวลาค่ำคืน ที่ขึ้นชื่อได้แก่ ผัดไทย ที่ได้การแนะนำเป็นบิบกูร์มองด์จากมิชลินไกด์, บัวลอย, ขนมเบื้อง, เย็นตาโฟ และร้านอาหารตามสั่ง เป็นที่ตั้งของร้านเจ๊ไฝ ซึ่งได้ดาวมิชลินไกด์ และยังเป็นที่ตั้งโรงรับจำนำแห่งแรกในประเทศไทยอีกด้วย ซึ่งยังคงเปิดกิจการมาจนถึงปัจจุบัน
รัฐชีน

ชีน หรือ ชิน  เป็นหนึ่งในรัฐที่ตั้งอยู่ทางตะวันตกของประเทศพม่า มีเมืองหลักคือฮาคา
อาณาเขตติดต่อ.
รัฐชีนมีอาณาเขตติดต่อดังนี้
การแบ่งเขตการปกครอง.
รัฐชีนแบ่งออกเป็น 6 จังหวัด ดังนี้
ประชากร.
เชื้อชาติ ส่วนใหญ่เป็นชาวชีน นอกจากนั้นมีชาวมารา ชาวคูมี และชาวพม่า
ศาสนา ส่วนใหญ่นับถือศาสนาคริสต์ นอกนั้นนับถือศาสนาพุทธ
ประเพณีท้องถิ่น.
ลามะคาหรือประเพณีการเก็บเกี่ยว 
เองคาหรือประเพณีอุ่นเรือน
นอกจากนั้นยังมียูลักควาโดหรือวันปีใหม่
ควางเจวหรือวันฉลองตรงกับวันที่ 20 กุมภาพันธ์